ধরে নিচ্ছি, আপনি ওপরের যোগ্যতাগুলো অর্জন করেছেন। এবার আপনার জন্য পরবর্তী ধাপ হচ্ছে নিজেকে অনলাইন টুরিস্ট গাইড হিসেবে উপস্থাপন করার উপায় জানা। এজন্য আপনাকে অনলাইনে একটি সিগনেচার তৈরি করতে হবে। এটা খুবই সহজ। অনলাইনের এই স্বর্ণযুগে আপনার হাতের মুঠোয় রয়েছে বিস্তর সুযোগ-সুবিধা। কিন্তু যেহেতু 'বিস্তর' থেকে নির্দিষ্ট 'প্রয়োজনীয়'টা খুঁজে বের করা ঝামেলা এবং কখনও কখনও অসাধ্য প্রায় হয়ে পড়ে, তাই আমরা আপনাকে নির্দিষ্ট করে দেব কোথায় থেকে শুরু করলে নিজের সিগনেচারকে পরিচিত করে তোলা আপনার পক্ষে সহজ ও সম্ভব হবে।